Diari Oficial de la Generalitat Valenciana


Sumari del DOGV 3661, del 07-01-2000 (1999/11340)

RESOLUCIÓ de 23 de desembre de 1999, de la Universitat Politècnica de València, per la qual s'aprova el Pla de Formació del Personal d'Administració i Serveis per a l'any 2000.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   3661

Data del DOGV
:   07-01-2000

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   1999/11961


Data del document
:   23-12-1999

Organisme emissor
:   Universitat Politècnica de València

Tipus de document
:   Resolució

Descriptors 

:   * formació en el lloc de treball
    * universitat
    * reciclatge professional
    * concurs administratiu

RESOLUCIÓ de 23 de desembre de 1999, de la Universitat Politècnica de València, per la qual s'aprova el Pla de Formació del Personal d'Administració i Serveis per a l'any 2000. [1999/X11007]
  
La Universitat ha de tractar cada vegada d'una forma més profunda problemes de tipus qualitatiu conseqüència de la necessitat d'adaptar-se a les demandes que es deriven de l'oferta d'un servei públic de qualitat per part dels empleats públics que hi treballen. L'oferta d'un servei de qualitat és un repte al qual l'administració de la Universitat ha de fer front d'una forma adequada.
  
En aquest context, la continuïtat en la formació del personal que presta els seus serveis en aquesta Universitat és el factor fonamental per a garantir l'objectiu tant de la qualitat com de l'eficàcia i l'eficiència. Per això, la formació ha de ser considerada amb caràcter general com una necessitat i una obligació professional.
  
La formació, que ha de ser empresa de forma sistemàtica i no conjuntural, ha de constituir un procés constant, dinàmic i actualitzat, orientat a aconseguir resultats, i s'integrarà i complementarà amb la resta de polítiques de personal. Per això, ha de ser objecte de plans específics.
  
Sense perjudici de les competències i deures ineludibles de la Universitat de promoure la formació del personal d'administració i serveis determinat per l'article 148 dels Estatuts de la Universitat Politècnica de València, es garanteix la participació sindical en els plans de formació, mitjançant la Mesa de Formació.
  
Per tot això, i fent ús de les atribucions que han estat conferides a aquest Rectorat per l'article 48 del Decret 145/1985, de 20 de setembre (DOGV número 291, de 30 de setembre de 1985, i DOGV número 295, de 14 d'octubre de 1985, rectificat d'acord amb el DOGV número 372, de 5 de maig de 1986), pel qual foren aprovats els Estatuts de la Universitat Politècnica de València, resolc:
  
Primer. Oferta d'activitats formatives
  
S'aprova l'oferta d'activitats del Pla de Formació del Personal d'Administració i Serveis de la Universitat Politècnica de València que apareix en l'annex d'aquesta resolució.
  
Segon. Àmbit d'aplicació
  
Aquest pla de formació serà d'aplicació al personal d'administració i serveis funcionari o laboral de la Universitat Politècnica de València que es troba ocupant un lloc de treball adscrit a aquesta durant la vigència d'aquest.
  
Tercer. Vigència i durada
  
Aquest pla de formació entrarà en vigor l'1 de gener de 2000 i tindrà vigència fins al 31 de desembre de 2000, si bé, en cas que per raons tècniques o organitzatives no siga possible la impartició d'algun mòdul durant aquest període, i després de l'informe previ favorable de la Mesa de Formació, podrà ser impartit durant el primer trimestre de l'any 2001.
  
Quart. Sol·licituds
  
Els interessats a participar en els cursos formalitzaran les sol·licituds segons el model publicat en l'annex II, i hauran de presentar-lo o bé al fax 96 387 77 29, o al Registre General de la Universitat Politècnica de València, camí de Vera s/n, 46496 València, edifici de Rectorat o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat conformement a la Llei 4/1999, de 13 de gener.
  
Amb suficient antelació la Gerència convocarà els blocs d'accions formatives a realitzar en cadascun dels trimestres compresos dins d'aquest pla de formació.
  
La presentació de sol·licituds es formalitzarà durant un termini de deu dies naturals comptadors a partir de l'endemà de la seua publicació en el tauler d'anuncis de la UPVNET.
  
Cinqué. Relacions prioritzades
  
La Gerència elaborarà les relacions prioritzades dels seleccionats, amb la suficient antelació respecte a l'inici dels cursos, després del coneixement previ de la Mesa de Formació de la Universitat Politècnica de València.
  
Per a la confecció de les llistes prioritzades es tindran en compte els criteris de selecció següents:
  
La relació de l'activitat formativa amb el lloc de treball, la promoció i la carrera administrativa.
  
El nombre de cursos realitzats anteriorment pel sol·licitant.
  
S'intentarà servar la proporcionalitat en la distribució per centres/escoles, departaments i serveis.
  
Igualment, s'intentarà servar la proporcionalitat en la distribució entre els distints règims.
  
L'antiguitat.
  
L'ordre d'entrada de la sol·licitud.
  
Sisé. Admissió als cursos
  
Les notificacions provisionals de la selecció als aspirants es realitzarà des del Servei de Recursos Humans abans de l'inici de les accions formatives tant als sol·licitants que hagen sigut seleccionats com als seus superiors jeràrquics.
  
En tot cas, les objeccions a les llistes provisionals s'hauran de realitzar per escrit suficientment argumentat dins del termini improrrogable de dos dies hàbils comptadors des de l'endemà de la notificació, i s'haurà de dirigir al Servei de Recursos Humans bé pel fax 96 387 77 29, o pel Registre General, i s'entendrà el silenci com a afirmatiu.
  
Els seleccionats que no assistisquen al curs sense haver-ne justificat l'absència segons el paràgraf anterior quedaran exclosos d'ofici per a les accions formatives compreses en el trimestre següent, tret de causes de força major o malaltia greu degudament justificades.
  
Seté. Expedició de certificats
  
El Servei de Recursos Humans i el Centre de Formació de Postgrau d'aquesta Universitat Politècnica expediran els certificats següents:
  
Certificat d'aprofitament quan amb caràcter general s'acredite l'assistència a un 85% com a mínim de la durada total del curs. Aquest percentatge es podrà variar per a aquells cursos en què siga aconsellable d'acord amb les seues característiques. En cap cas aquest percentatge podrà ser inferior al 70% del total de la durada de l'acció formativa. A més, s'haurà de superar una prova a l'acabament del curs conformement amb els continguts impartits en aquest.
  
Certificat d'assistència quan amb caràcter general s'acredite l'assistència a un 85% com a mínim de la durada total del curs. Aquest percentatge es podrà variar per a aquells cursos en què siga aconsellable d'acord amb les seues característiques. En cap cas aquest percentatge podrà ser inferior al 70% del total de la durada de l'acció formativa.
  
Vuité. Calendari
  
El calendari previst per a cadascuna de les accions formatives previstes es troba especificat en aquesta resolució.
  
En cas de no haver-hi demanda suficient, la Mesa de Formació podrà cancel·lar la realització d'aquelles accions formatives en què es produïsca aquesta circumstància, i es podrà incrementar les que tinguen major demanda, però sense que en cap cas se supere el nombre total de mòduls inclosos en l'annex I d'aquesta resolució.
  
Nové. Seguiment de l'aplicació del pla de formació
  
La Mesa de Formació serà l'òrgan encarregat de realitzar el seguiment de l'aplicació i la interpretació d'aquest pla de formació.
  
Deu. Permisos
  
Els responsables de les corresponents unitats administratives hauran de facilitar l'assistència als cursos en cas de ser realitzats dins de l'horari de treball, si bé en tot cas haurà de quedar cobert el servei.
  
València, 23 de desembre de 1999.- El rector: Justo Nieto Nieto.
  
III. CONVENIS I ACTES
  
g) ALTRES ASSUMPTES
  
Presidència de la Generalitat